CELEX: 62015TN0712
Language: mt
Date: 2015-12-03 00:00:00
Title: Kawża T-712/15: Rikors ippreżentat fit-3 ta’ Diċembru 2015 – Crédit Mutuel Arkéa vs BĊE

15.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 59/33
            
         Rikors ippreżentat fit-3 ta’ Diċembru 2015 – Crédit Mutuel Arkéa vs BĊE
   (Kawża T-712/15)
   (2016/C 059/38)
   Lingwa tal-kawża: il-Franċiż
   
      Partijiet
   
   
      Rikorrent: Crédit Mutuel Arkéa (Le Relecq-Kerhuon, Franza) (rappreżentant: H. Savoie, avukat)
   
      Konvenut: Il-Bank Ċentrali Ewropew (BĊE)
   
      Talbiet tar-rikorrent
   
   
               —
            
            
               tannula d-deċiżjoni tal-Bank Ċentrali Ewropew tal-5 ta’ Ottubru 2015 (ECB/SSM/2015 – 9695000CG7B8NLR5984/28) li tistabbilixxi r-rekwiżiti prudenzjali applikabbli għall-grupp Crédit Mutuel.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv huwa bbażat fuq il-fatt li d-deċiżjoni tal-Bank Ċentrali Ewropew tal-5 ta’ Ottubru 2015 (iktar 'il quddiem id-“deċiżjoni”) hija illegali, minħabba l-fatt li hija tikser id-dispożizzjonijiet tad-dritt Ewropew li jillimitaw il-kompetenza tal-BĊE fir-rigward tas-superviżjoni prudenzjali għall-istabbilimenti ta’ kreditu biss. Dan il-motiv huwa maqsum f’erba’ partijiet.
               
                           —
                        
                        
                           L-ewwel parti, skont liema d-dritt applikabbli għal BĊE fir-rigward tas-superviżjoni bankarja jkun jillimita strettament il-kompetenza tiegħu għall-uniċi stabbilimenti ta’ kreditu u għall-istituzzjonijiet finanzjarji oħra.
                        
                     
                           —
                        
                        
                           It-tieni parti, skont liema l-Konfederazzjoni nazzjonal tal-Crédit Mutuel (CNCM) ma hijiex stabbiliment ta’ kreditu u għalhekk is-superviżjoni tal-Crédit Mutuel mill-BĊE ma tistax issir fuq il-livell tiegħu.
                        
                     
                           —
                        
                        
                           It-tielet parti, skont liema l-impossibbiltà għall-BĊE li jeżerċita fir-rigward tas-CNCM setgħa ta’ superviżjoni prudenzjali hija kkonfermata mill-fatt li huwa ma għandu l-ebda setgħa ta’ sanzjoni kif huwa rikonoxxut mill-BĊE.
                        
                     
                           —
                        
                        
                           Ir-raba’ parti, skont liema, fin-nuqqas tas-setgħa li tiġi preskritta l-inqas miżura possibbli fil-konfronti tas-CNCM, tkun għalxejn u legalment żbaljata li d-deċiżjoni trid tippreskrivi miżuri korrezzjonali fil-konfronti tal-grupp Crédit Mutuel, liema deċiżjoni ma jkollha l-ebda eżistenza legali.
                        
                     
         
               2.
            
            
               It-tieni motiv huwa bbażat fuq il-fatt li d-deċiżjoni wkoll għandha tiġi annullata, minħabba li hija tqis b’mod illegali li l-Crédit Mutuel kollu kemm huwa jikkostitwixxi grupp fis-sens tad-dispożizzjonijiet Ewropej applikabbli fil-qasam tas-superviżjoni prudenzjali. Dan il-motiv huwa maqsum fi tliet partijiet:
               
                           —
                        
                        
                           L-ewwel parti, skont liema l-prinċipju ġenerali stabbilit mil-leġiżlazzjoni Ewropea huwa, minn naħa, superviżjoni prudenzjali tal-istabbilimenti ta’ kreditu fuq bażi individwali u, min-naħa l-oħra, superviżjoni kkonsolidata fil-livell tal-gruppi mutwalisti li tippreżumi li huma jistgħu jiġu assimilati f’entità unika.
                        
                     
                           —
                        
                        
                           It-tieni parti, skont liema l-kundizzjonijiet legali stabbiliti mil-leġiżlazzjoni Ewropea li jippermettu superviżjoni prudenzjali kkonsolidata fil-livell ta’ gruppi bankarji ma humiex issodisfatti.
                        
                     
                           —
                        
                        
                           It-tielet parti, skont liema l-ebda waħda mit-tliet kundizzjonijiet li jippermettu s-superviżjoni kkonsolidatata fil-livell tal-Crédit Mutuel kollu kemm hu ma huma ssodisfatti fil-każ ineżami.
                        
                     
         
               3.
            
            
               It-tielet motiv huwa bbażat fuq il-fatt li d-deċiżjoni għandha wkoll tiġi annullata sa fejn hija żżid b’mod illegali mit-8 % għall-11 % ir-rekwiżit ta’ fondi tagħha stess ta’ bażi tal-kategorija 1 applikabbli għall-grupp Crédit Mutuel Arkéa. Dan il-motiv huwa maqsum f’żewġ partijiet:
               
                           —
                        
                        
                           L-ewwel parti, skont liema d-deċiżjoni hija vvizzjata bi żball ta’ liġi.
                        
                     
                           —
                        
                        
                           It-tieni parti, skont liema d-deċiżjoni hija wkoll vvizzjata bi żbalji ta’ evalwazzjoni.